รัฐบาลไทย-ข่าวทำเนียบรัฐบาล-ปลัดกระทรวงมหาดไทย ได้รับพระราชทานมอบหมายจากทูลกระหม่อมหญิงอุบลรัตนราชกัญญา สิริวัฒนาพรรณวดี องค์ประธานโครงการ TO BE NUMBER ONE ให้เป็นผู้แทนทำหน้าที่ประธานในพิธีมอบรางวัลพระราชทาน
วันเสาร์ที่ 11 กุมภาพันธ์ 2566
11/02/2566
ปลัดกระทรวงมหาดไทย ได้รับพระราชทานมอบหมายจากทูลกระหม่อมหญิงอุบลรัตนราชกัญญา สิริวัฒนาพรรณวดี องค์ประธานโครงการ TO BE NUMBER ONE ให้เป็นผู้แทนทําหน้าที่ประธานในพิธีมอบรางวัลพระราชทาน
ปลัดมหาดไทย ได้รับพระราชทานมอบหมายจากทูลกระหม่อมหญิงอุบลรัตนราชกัญญา สิริวัฒนาพรรณวดี องค์ประธานโครงการ TO BE NUMBER ONE ให้เป็นผู้แทนทําหน้าที่ประธานในพิธีมอบรางวัลพระราชทานในการประกวดผลงานจังหวัด อําเภอ และชมรม TO BE NUMBER ONE ระดับภาคเหนือ ปี 2566
ปลัดกระทรวงมหาดไทย ได้รับพระราชทานมอบหมายจากทูลกระหม่อมหญิงอุบลรัตนราชกัญญา สิริวัฒนาพรรณวดี องค์ประธานโครงการ TO BE NUMBER ONE ให้เป็นผู้แทนทําหน้าที่ประธานในพิธีมอบรางวัลพระราชทานในการประกวดผลงานจังหวัด อําเภอ และชมรม TO BE NUMBER ONE ระดับภาคเหนือ ประจําปี 2566
เมื่อวันที่ 10 กุมภาพันธ์ 2566 เวลา 17.00 น. นายสุทธิพงษ์ จุลเจริญ ปลัดกระทรวงมหาดไทย ได้รับพระราชทานมอบหมายจากทูลกระหม่อมหญิงอุบลรัตนราชกัญญา สิริวัฒนาพรรณวดี องค์ประธานโครงการ TO BE NUMBER ONE ให้เป็นผู้แทนทําหน้าที่ประธานในพิธีมอบรางวัลพระราชทานในการประกวดผลงานจังหวัด อําเภอ และชมรม TO BE NUMBER ONE ระดับภาคเหนือ ประจําปี 2566 ณ โรงแรมดิเอ็มเพรส อําเภอเมืองเชียงใหม่ จังหวัดเชียงใหม่ โดยมี นายนิรัตน์ พงษ์สิทธิถาวร ผู้ว่าราชการจังหวัดเชียงใหม่ หม่อมหลวงยุพดี ศิริวรรณ กรรมการและเลขาธิการมูลนิธิ TO BE NUMBER ONE นายพิริยะ ฉันทดิลก ผู้ตรวจราชการกระทรวงมหาดไทย รองผู้ว่าราชการจังหวัดในพื้นที่ภาคเหนือ ผู้บริหารกรมสุขภาพจิต นายแพทย์สาธารณสุขจังหวัด หัวหน้าส่วนราชการ คณะกรรมการ และผู้เข้าประกวดผลงาน TO BE NUMBER ON ร่วมในพิธี
นายสุทธิพงษ์ จุลเจริญ กล่าวว่า ตนรู้สึกเป็นเกียรติอย่างสูงที่ได้รับพระราชทานมอบหมายจากทูลกระหม่อมหญิงอุบลรัตนราชกัญญา สิริวัฒนาพรรณวดี องค์ประธานโครงการ TO BE NUMBER ONE ให้เป็นผู้แทนทําหน้าที่ในพิธีประกาศผลและมอบรางวัลพระราชทานในการประกวดผลงานจังหวัด อําเภอและชมรม TO BE NUMBER ONE ระดับภาคเหนือ ประจําปี 2566 และขอถือโอกาสนี้เชิญชวนทุกท่านได้น้อมระลึกถึงพระกรุณาธิคุณขององค์ประธานโครงการ ที่ทรงห่วงใยและทรงทุ่มเททรงงานTO BE NUMBER ONE เพื่อเยาวชนมาอย่างต่อเนื่อง ด้วยพระเมตตา พระอัจฉริยภาพ และพระวิริยะ อุตสาหะ จึงทรงเป็นศูนย์รวมใจของเหล่าพสกนิกรในการร่วมกันดําเนินกิจกรรมเพื่อการป้องกันปัญหายาเสพติด ทําให้โครงการ TO BE NUMBER ONE มีเครือข่ายมากที่สุดในประเทศ ประสบความสําเร็จสามารถวัดผลได้ทั้งในเชิงคุณภาพและปริมาณ เกิดประโยชน์ทั้งต่อองค์กร ชุมชน สังคม และประเทศชาติ
"ในฐานะหน่วยงานหลักของโครงการ TO BE NUMBER ONE กระทรวงมหาดไทย น้อมนําแนวทางโครงการไปขยายผลให้ร่วมรณรงค์ป้องกันและแก้ไขปัญหายาเสพติดในทุกจังหวัด อําเภอและชมรม TO BE NUMBER ONE ในระดับภูมิภาค เพื่อให้บรรลุตามพระดําริขององค์ประธาน โดยเน้นย้ําให้ผู้ว่าราชการจังหวัดและนายอําเภอ ในฐานะประธานคณะกรรมการโครงการ TO BE NUMBER ONE ของจังหวัดและอําเภอ กําชับและขอความร่วมมือให้ทุกจังหวัดและอําเภอพิจารณาส่งชมรมเข้าร่วมประกวดทุกประเภท พร้อมให้ความสําคัญสนับสนุนการดําเนินโครงการ TO BE NUMBER ONE เป็นลําดับแรก โดยน้อมนําแนวทางการดําเนินโครงการไปเป็นหลักในการรณรงค์ป้องกันและแก้ไขปัญหายาเสพติดของจังหวัด โดยปรับใช้ให้เหมาะสมกับบริบทของแต่ละพื้นที่เพื่อให้เกิดผลอย่างเป็นรูปธรรมและมีความยั่งยืน รวมทั้งส่งเสริม สนับสนุนการจัดตั้ง และขยายเครือข่ายชมรมทั้งในระดับชุมชน สถานศึกษา สถานประกอบการ สถานพินิจ เรือนจํา และสํานักงานคุมประพฤติ เพื่อให้ครอบคลุมทุกกลุ่มเป้าหมาย และพัฒนาศักยภาพการดําเนินงานในภาพรวมของจังหวัด อําเภอ ให้เข้มแข็งขึ้น โดยสนับสนุนการเข้าร่วมประกวดของจังหวัด อําเภอ และชมรม TO BE NUMBER ONE ประเภทต่าง ๆ สนองแนวทางพระราชทานขององค์ประธานโครงการฯ ให้เป็นไปอย่างมีประสิทธิภาพ" นายสุทธิพงษ์ฯ กล่าวเพิ่มเติม
นายสุทธิพงษ์ จุลเจริญ ปลัดกระทรวงมหาดไทย กล่าวในช่วงท้ายว่า ขอแสดงความยินดีกับจังหวัด อําเภอ และชมรม TO BE NUMBER ONE ที่ได้รับรางวัลพระราชทาน และขอแสดงความชื่นชมกับทุกทีมที่เข้าร่วมการประกวด แม้จะไม่ได้รางวัล หรือยังไม่ประสบความสําเร็จตามที่ตั้งใจ แต่สิ่งที่ได้เหมือนกันในวันนี้ คือ พวกเราได้แสดงให้เห็นถึงความมุ่งมั่น ทุ่มเท และร่วมแรงร่วมใจ ทํางานโครงการ TO BE NUMBER ONE สนองพระปณิธานขององค์ประธานโครงการ ในการสร้างคนรุ่นใหม่ของชาติ ให้เป็นคนเก่งและดีอย่างยั่งยืน
สําหรับโครงการ TO BE NUMBER ONE ได้จัดการประกวดและติดตามประเมินผลการดําเนินงานจังหวัด TO BE NUMBER ONE อําเภอ TO BE NUMBER ONE เขต TO BE NUMBER ONE และชมรม TO BE NUMBER ONE ระดับภาคเหนือ ประจําปี 2566 โดยมีวัตถุประสงค์เพื่อกระตุ้นการดําเนินงานของจังหวัด อําเภอ และชมรม TO BE NUMBER ONE ให้เกิดความเข้มแข็งและต่อเนื่อง อีกทั้งเป็นการเปิดโอกาสให้เกิดการแลกเปลี่ยนเรียนรู้ประสบการณ์การดําเนินงานด้านการป้องกันปัญหายาเสพติดในกลุ่มสมาชิกและเครือข่าย รวมถึงการช่วยสร้างขวัญและกําลังใจแก่สมาชิกและเครือข่ายผู้ปฏิบัติงานด้านการป้องกันปัญหายาเสพติด 17 จังหวัดภาคเหนือ ได้แก่ จังหวัดเพชรบูรณ์ จังหวัดอุทัยธานี จังหวัดพะเยา จังหวัดแม่ฮ่องสอน จังหวัดน่าน จังหวัดพิจิตร จังหวัดนครสวรรค์ จังหวัดพิษณุโลก จังหวัดกําแพงเพชร จังหวัดสุโขทัย จังหวัดอุตรดิตถ์ จังหวัดเชียงราย จังหวัดแพร่ จังหวัดลําปาง จังหวัดลําพูน จังหวัดตาก และจังหวัดเชียงใหม่ ซึ่งมีชมรมเข้าร่วมการประกวดผลงาน จํานวน 9 ประเภท ได้แก่ ประเภทจังหวัด จํานวน 17 ชมรม ประเภทอําเภอ จํานวน 51 ชมรม ประเภทชุมชน (ภูมิภาค) จํานวน 47 ชมรม ประเภทสถานศึกษา (อาชีวศึกษา-อุดมศึกษา) จํานวน 30 ชมรม ประเภทสถานศึกษา จํานวน 62 ชมรม ประเภทสถานประกอบการ จํานวน 27 ชมรม ประเภทสถานพินิจ จํานวน 11 ชมรม ประเภทเรือนจํา จํานวน 23 ชมรม และประเภทคุมประพฤติ จํานวน 18 ชมรม รวมทั้งสิ้นจํานวน 286 ชมรม